open-index/open-wikipedia-markdown huggingface dataset:
Norsk Kjemisk Selskap

**Norsk Kjemisk Selskap** (NKS) er en interesseorganisasjon som ble stiftet i 1864 som **Den Polytekniske Forenings Faggruppe for Chemikere.** 

Foreningens formål er å «arbeide for kjemiens fremme i vitenskap, teknikk og undervisning, samt å representere norske kjemikere i internasjonale fora».

Siden 2022 er Jørn H. Hansen president for Norsk Kjemisk Selskap.

## Organisasjonen
Organisasjonen har om lag  medlemmer og utgir tidsskriftet *[[Kjemi (tidsskrift)|Kjemi]].* NKS har elleve faggrupper og syv lokalavdelinger. 
## Arrangementer og prisutdelinger
NKS arrangerer Landsmøtet i Kjemi, Hasselforelesningen og Industry lecture. Selskapet deler ut Guldberg-Waages gullmedalje, tilrettelegger for nominasjoner til Yaras Birkelandpris for doktorgradsarbeid i kjemi, samt Norges deltagelse i Kjemi-OL.  

NKS forvalter Norges medlemskap i International Union of Pure and Applied Chemistry og i European Chemical Society. 

## Æresmedlemmer
Følgende personer har blitt utnevnt til æresmedlemmer i Norsk Kjemisk Selskap; foran navnet står året for utnevnelsen, og i parentes etter navnet står fødselsår, eventuelt fødsels- og dødsår:

* 2024 Elin Lovise Folven Gjengedal (1960–) 
* 2022 Hans-Petter Hersleth (1976–)
* 2022 Harald Walderhaug (1956–)
* 2019 Tor Hemmingsen (1956–)
* 2014 Bjørn Pedersen (1933–2024)
* 2012 Finn Knut Hansen (1946–)
* 2011 Einar Uggerud (1954–)
* 2010 Tore Benneche (1948–)
* 2009 Lars-Ole Ørjasæter (1959–)
* 2008 Nils Arne Jentoft (1955–)
* 2006 Tyge Greibrokk (1942–)
* 2001 Berit Fjærtoft (1933–)
* 2001 Åge Ragnar Storm (1931–2014)
* 1999 Ove Kjølberg (1928–2013)
* 1999 Leiv K. Sydnes (1948–)
* 1993 Asbjørn Hordvik (1929–1995)
* 1993 Reidar Lie (1943–)
* 1993 Alexis C. Pappas (1915–2010)
* 1993 Lars Skattebøl (1927–)
* 1985 Sven G. Terjesen (1914–2005)
* 1985 Astri Rogstad (1943–)
* 1980 Georg Lambertsen (1924–2016)
* 1978 Nils Andreas Sørensen (1909–1987)
* 1973 Haakon Kristian Haraldsen (1904–2001)
* 1973 Gunnar Baalsrud (1918–2018)
* 1972 Thomas F. W. Svanøe (1890–1985)
* 1968 Einar Bergve (1889–1981)
* 1966 Endre Berner (1893–1983)
* 1966 Olav Notevarp (1900–1978)
* 1966 Ellen Gleditsch (1879–1968)
* 1966 Aage W. Owe (1894–1978)
* 1957 Odd Hassel (1897–1981)
* 1956 Kristian Ingebrechtsen (1876–1966)
* 1948 Per Keyser Frølich (1899–1977)
* 1947 Lars Onsager (1903–1976)
* 1923 Heinrich Jacob Goldschmidt (1857–1937)
* 1923 Aksel Krefting (1859–1932)
* 1923 Sophus Torup (1861–1937)
* 1916 Thorstein Hallager Hiortdahl (1839–1935)
* 1916 Kristian Birkeland (1867–1917)
* 1916 Samuel Eyde (1866–1940)

## Litteratur

* Sven G. Terjesen: *NKS 100 år – historien*, ISBN 82-91294-00-3

## Referanser


## Eksterne lenker
Norsk Kjemisk Selskap
Falmer Stadium

**Falmer stadium** er hjemmebanen til Brighton & Hove Albion FC.  Stadionet er i landsbyen Falmer som ligger 8 km nordøst for byen Brighton.  Stadionet er også kjent for navnene *American Express Community Stadium*, og *The AMEX* av sponsorgrunner. Den første kampen som ble spilt der var finalen i *Sussex Senior Challenge Cup* (en regional turnering for lagene i Sussex) den 16. juli 2011 mellom Brighton & Hove Albion og Eastbourne Borough, hvor Brighton vant 2-0.

## Historikk
Planer om nytt stadion ble startet allerede i 1995 da styret til fotballklubben solgte deres stadion Goldstone Ground til eiendomsutviklere uten å ha klar nytt sted å spille.  1996-97 sesongen spilte de hjemmekamper på Priestfield Stadium til Gillingham FC som lå nesten 100 km unna.  I 1999 flyttet klubben til Withdean Stadium, et friidrettsstadion som ligger i Brighton.  Dette ble da oppgradert med større tilskuerkapasitet.  Lokasjonen i Falmer ble funnet under 1998-99 sesongen og man håpet at nytt stadion ville være klart på midten av 2000-tallet.  Det tok lang tid før de fikk tillatelser for å bygge og måtte vente helt til 2011 før det stod ferdig.  Mange av problemene under planleggingen var protester fra nabokommuner og at det lå svært nær University of Sussex og South Downs National Park.  4. september 2007 var alle planene godkjente og 17. desember 2008 startet arbeidet.  Stadionet var forberedt for å kunne bli utvidet i framtiden med en kapasitet rundt , noe som også har skjedd.  Navnerettighetene til stadionet ble kjøpt av kredittkortselskapet American Express som er den største private arbeidsgiveren i Brighton and Hove.

## Større idrettsarrangementer
### VM i rugby union
Under Verdensmesterskapet i rugby union 2015 ble det spilt to kamper i gruppespillet her.  Japan slo Sør-Afrika 34-32 og Samoa slo USA 25-16.

### EM i fotball for kvinner
Under EM i fotball for kvinner 2022 ble det spilt tre kamper på stadionet.

## Bilder av stadionet

American Express Community Stadium on 09-08-2011 (BHAFC v Gillingham, League Cup First Round) (12).JPG|Stadionet fra utsiden i august 2011.
American Express Community Stadium, Falmer (July 2015, seen from Hollingbury Hill) (1).JPG|Stadionet fra sørvest i 2015.
Amex Community Stadium.jpg|Bilde av stadionet fra luften.
American Express Community Stadium on 09-08-2011 (BHAFC v Gillingham, League Cup First Round) (11).JPG|Stadionet i august 2011 under den andre offisielle kampen.
File:Amex Stadium Pitch panorama - geograph.org.uk - 2859086.jpg|Panoramabilde fra innsiden i 2012.


## Referanser


## Eksterne lenker
*
Propyleene

**Propyleene** (gresk: Προπύλαια, *Propylaea*, *Propylea* eller Propylaia) er en seremoniell portalbygning til helligdommen Parthenon på Akropolis i Athen.

Ordet *propylaea*, latin *propylaeum*, norsk *propyleene*, er en forening av forstavelsen *pro* («foran») pluss flertallet av det greske *pylon* eller *pylaion* («port», «åpning»), bokstavelig mening det som er foran portene, men ordet har fått betydningen portbygning. Brandenburger Tor i Berlin og Propylaea i München er særskilt kopiert fra den sentrale delen av propyleene i Athen.

Så snart oppføringen av Parthenon i Athen ble sluttført i 433 f.Kr. begynte byggingen av Propyleene. Bygningen ble dog aldri sluttført ettersom arbeidet ble avbrutt av Peloponneskrigen. For den besværlig byggplassen konstruerte arkitekten Mnesikles en sammensatt bygning med to doriske fasader som så ut som kortsidene på et tempel, og forente de med en jonisk søylegang.

Propyleene overlevde intakt gjennom de gresk, romerske og bysantinske periode, men i perioden til det latinske riket fungerte det som palass for familien de la Roche som tok tittelen hertug av Athen fra 1204 til 1311. Det ble under den osmanske okkupasjonen hardt skadet av en eksplosjon fra kruttmagasin i 1656, overskygget av en enda mer bitter ødeleggelse av Parthenon fra en tilsvarende årsak i 1687. En tårn av fransk eller osmansk oppførelse ble reist i den sørlig vingen, men fjernet i 1874.

## Referanser
Ge Honglin

**Ge Honglin** (kinesisk: 葛红林; pinyin: *Gě Hónglín*; født i 1956 i Nantong i provinsen Jiangsu i Folkerepublikken Kina) er en kinesisk kommunistisk politiker. Han er borgermester av Chengdu  (2011). 

Ge Honglin ble ingeniørutdannen ved Beijings universitet for vitenskap og teknologi, og har arbeidet i lederposisjoner i metallurgiindustrien.
Luo Zhijun

**Luo Zhijun** (kinesisk: 罗志军; født 1951 i Lingyuan i provinsen Liaoning i Folkerepublikken Kina, død 1. april 2023) var en kinesisk kommunistisk politiker. Han ble i 2008 utnevnt til guvernør i provinsen Jiangsu.

## Referanser


## Eksterne lenker
*
Wang Sanyun

**Wang Sanyun** (kinesisk: 王三运; født 1952 i Shan i provinsen Shandong i Folkerepublikken Kina) er en kinesisk kommunistisk politiker. Han ble i 2007 utnevnt til guvernør for provinsen Anhui.

## Referanser


## Eksterne lenker
*
Land Thüringen (1920–1952)

**Land Thüringen** var en delstat i Tyskland som eksisterte fra 1920 til 1952. Staten ble opprettet under  Weimarrepublikken, fortsatte under det tredje rike, såvel som under den sovjetiske okkupasjonssone og Den tyske demokratiske republikk.

Land Thüringen ble opprettet den 1. mai 1920 gjennom en sammenslåing av de syv statene Fristaten Sachsen-Weimar-Eisenach, Fristaten Sachsen-Meiningen, Fristaten Sachsen-Altenburg, Fristaten Sachsen-Gotha, Fristaten Schwarzburg-Rudolstadt, Fristaten Schwarzburg-Sondershausen og Folkestaten Reuß.

Landshovedstaden var Weimar.
Serie A 2009–2010

**Serie A 2009–10** var den 78. sesongen av Serie A. 

De nyopprykede lagene var Bari, Parma og Livorno Calcio. Lagene som rykket ned var Atalana, Siena og Livorno. Inter ble seriemester. Antonio Di Natale på Udinese Calcio ble toppscorer med 29 mål.

## Tabell

## Klubber

## Toppscorere

; 29 mål
*  Antonio Di Natale *([[Udinese Calcio]])*
; 22 mål
*  Diego Milito *([[Inter]])*
; 19 mål
*  Fabrizio Miccoli *([[US Città di Palermo|Palermo]])*
*  Giampaolo Pazzini *([[UC Sampdoria|Sampdoria]])
; 15 mål
*  [[Alberto Gilardino]] *(Fiorentina)*
; 14 mål
*  [[Paulo Vitor Barreto]] *(Bari)*
*  [[Marco Borriello]] *(Milan)*
*  [[Francesco Totti]] *(Roma)*
*  [[Mirko Vučinić]] *(Roma)*
; 13 mål
*  [[Alessandro Matri]] *(Cagliari Calcio)*
*  [[Edinson Cavani]] *(Palermo)''
Sabretooth

**Sabretooth** (på norsk også kjent som **Sabeltann**) er en tegneseriefigur og superskurk skapt av forfatteren Chris Claremont og tegneren John Byrne som opptrer i forlaget Marvel Comics' tegneserie-utgivelser. Sabretooth opptrådte første gang i *Iron Fist* nr. 14 (1977). Opprinnelig var han først og fremst en gjennomgangsskurk i *Iron Fist*, men fra midten av 1980-tallet har han hovedsakelig vært å finne i *[[X-Men]]*, *Wolverine* og relaterte utgivelser.

Det er også blitt utgitt flere miniserier med Sabretooth i hovedrollen. Den første, som bare het *Sabretooth*, kom i 1993 og var skrevet av Larry Hama og tegnet av Mark Texeira. I 1996/1997 kom *Sabretooth and Mystique*, skrevet av Jorge Gonzales, og i 2002 kom *Sabretooth: Mary Shelley Overdrive* av Dan Jolley og Greg Scott. 

Sabretooth har sylskarpe hoggtenner og klør, stor blodtørst og overmenneskelige sanser i tillegg til en dyrisk personlighet og en helbredelsesevne som ligner Wolverines. Han fremstilles som en ondskapsfull snikmorder ansvarlig for manges død; han dreper både som betalt leiesoldat og for sin personlige fornøyelse. 

På 1960-tallet var karakteren medlem av en spesiell avdeling av CIA bestående av mutanter med superkrefter, blant annet Wolverine. Hans mangeårige fiende gjennom mange år var figuren Wolverine. Sabretooths virkelige navn er Victor Creed, men han tok kallenavnet Sabretooth som voksen. Han har flere ganger samarbeidet med X-Men.

## Eksterne lenker

*marvel.com
*X-men.net
Liang Baohua

**Liang Baohua** (tradisjonell kinesisk: 梁保華, forenklet kinesisk: 梁保华; født i november 1945 i Yichun i provinsen Jiangxi i Kina) er en kinewsisk kommunistisk politiker. Han er (2011) generalsekretær for kommunistpartiet i Jiangsu og har i flere år samtidig vært provinsens guvernør. 

Innen 1968 virket han i kommunene omkring Taicang. Siden da har hans politiske karriere vært i provinsen Jiangsu. Han ble guvernør i desember 2002, og etterfulgte Li Yuanchao som provinsens partisjef i 2007.

## Referanser


## Eksterne lenker
*
Wonder Man

**Wonder Man** er en tegneseriefigur og superhelt som opptrer i Marvel Comics' tegneserie-utgivelser. 

Figuren ble oppfunnet av forfatter Stan Lee og tegnerne Don Heck og Jack Kirby, og han dukket opp for første gang i *[[Avengers]]* nr. 9 (1964). Wonder Man opptrer som regel i tegneseriene om superhelt-gruppen The Avengers, men har også hatt en egen serie som utkom med 29 nummer fra 1991 til 1993 skrevet av Gerard Jones. 

## Historie
Simon Williams var sønn av en velstående forretningsmann Sanford Williams, eier av Williams Innovations. Simon arver en ammunisjonsfabrikk etter farens død, men bedriftens fortjeneste synker på grunn av hans største konkurrent Tony Stark og hans bedrift Stark Industries. Etter råd fra broren Eric forsøker Simon å underslå penger fra bedriften, men dette blir oppdaget og Simon blir arrestert. Simon klandrer Tony Stark for alle disse problemene, og han godtar et forslag fra skurken Heinrich Zemo - etter at trollmannen betaler hans kausjon. 

Den desperate Simon Williams sier seg enig i å bli forvandlet til en ion-drevet skapning med overmenneskelige krefter, med enorm styrke og utholdenhet. Simon får kallenavnet Wonder Man, og blir deretter sendt for å bli medlem av The Avengers - med instruksjoner om å forråde de andre superheltene i et kritisk øyeblikk - slik at Zemos Masters of Evil kan ødelegge The Avengers fullstendig. The Avengers blir snart lokket i en felle. Wonder Man blir også presset til å arbeide for S.H.I.E.L.D. og blir romantisk involvert med en annen Avenger, kalt Carol Danvers.
Minju-dang

**Minju-dang** kan vise til:

* Det demokratiske partiet (Sør-Korea, 2008) – sørkoreansk parti fra 2008 til 2011
* Det demokratiske enhetspartiet (2011) – sørkoreansk parti fra 2011 til 2014
* Det demokratiske partiet (Sør-Korea) – sørkoreansk parti fra 2015
Alan Baker

**Alan Baker** (født 19. august 1939 i London, død 4. februar 2018 i Cambridge) var en engelsk matematiker.

Baker er kjent for sitt arbeid med effektive metoder i tallteori. Han ble tildelt Fields-medaljen i 1970, i en alder av 31 år. Hans akademiske karriere begynte mens han studerte ved University College London og senere ved University of Cambridge.

Baker generaliserte Gelfond-Schneider-teoremet, selv en løsning på Hilberts syvende problem.  Spesielt viste Baker at hvis \alpha_1,...,\alpha_n er algebraiske tall (i tillegg til 0 or 1), og hvis \beta_1,..,\beta_n er irrasjonelle algebraiske tall slik at settet \{1,\beta_1,...,\beta_n\} er lineært uavhengige over de rasjonelle tallene, så er tallet  \alpha_1^{\beta_1}\alpha_2^{\beta_2}\cdots\alpha_n^{\beta_n} transcendentalt. 

## Referanser
Kjørrefjord

**Kjørrefjord** er ei grend på Lista mellom Farsund og Vanse.

Staten kjøpte en del av Kjørrefjord rundt 1880 og startet Kyrrefjord planteskole, en av landets første. Et formål med etableringen var å bidra til skogreisinga på Lista og omegn, som på den tiden nesten var avskoget. Planteskolen ble drevet av det offentlige fram til 1927, og deretter privat drevet fram til rundt 1940. Kjørrefjordskogen eies i dag av Opplysningsvesenets fond, og skogen er en av de største produsentene av pyntegrønt på Agder.

## Etymologi
Navnet kan komme av *Kyrrefjord*, som betyr «Den stille fjorden».

## Se også
* Liste over matrikkelgårder på Lista.

## Referanser


## Litteratur
* Kåre Rudjord: *Listaboka II - gard og folk*, Farsund 1981
Andrej Okunkov

**Andrej Jurjevitsj Okunkov** (russisk Андрей Юрьевич Окуньков, født 1969) er en russisk matematiker som er kjent for sine arbeider innenfor algebraisk geometri, matematisk fysikk, sannsynlighetsteori og spesielle matematiske funksjoner. 

Okunkov ble utnevnt til professor ved Columbia University i 2010 etter å ha mottatt sin doktorgrad fra universitetet i Moskva i 1995 under veiledning av professor Aleksandr Kirillov. Han har tidligere vært professor ved Princeton University fra 2002 til 2010, assisterende professor ved University of California i Berkeley og instruktør ved University of Chicago. Okunkov mottok Fieldsmedaljen i 2006.

## Referanser
Yuan Shu

**Yuan Shu** (tradisjonell kinesisk: 袁術, forenklet kinesisk: 袁术, pinyin: *Yuán Shù*, født 155 i Shangshui i dagens Henan i Kina, død 199), også kalt **Gonlu** (公路) var en av de viktigste krigsherrene i senere del av det østlige Handynasti. Han kom til prominens etter keiserhoffets sammenbrudd i 189. Han var en yngre halvbror av Yuan Shao.

Etter He Jins død slo han ihjel evnukkene som var flyktet fra hovedstaden – han var keiserlig korpskommandant for den keiserlige tigergarde. Senere var han med i koalisjonen mot Dong Zhuo, som ble anført av Shao. Etter koalisjonens oppløsning kom det til konflikt mellom ham og Yuan Shao.

Yuan Shu flyktet etter gjentatte nederlag mot Cao Cao og Yuan Shao til Shouchun. Han erklærte seg i 195 til keiser av det kortlivede Cheng-dynastiet, i kraft av det keiserlige jadeseglet som han hadde mottatt fra Sun Ce. Denne erklæringen gjorde ham forhatt blant de øvrige krigsherrene. Hans ekstravagante levemåte og hyans hovmod førte til at mange av hans offiserer deserterte, også Sun Ce. Etter et knusende nederlag mot Cao Caos, Liu Beis og Lu Bus armeer forsøkte Yuan Shu å flykte nordover til Yuan Shao, men han ble syk og søde før han kunne nå frem til halvbroren.

## Referanser
Liste over statsledere i 301 f.Kr.

## Europa

## Eksterne lenker
* A.M.H.J. Stokvis (Leiden,1889):  «Manuel d'Histoire, de Généalogie et de Chronologie de tous les états du globe»
* http://my.raex.com/~obsidian/regindex.html
Den norske kirkes gudstjenestebok 2011

**Den norske kirkes gudstjenestebok 2011** ble innført i sammenheng med gudstjenestereformen i Den norske kirke første søndag i advent 2011. Den inneholder som den tidligere gudstjenesteboken for Den norske kirke, forordninger rundt gjennomføringen av høymessen, nå kalt hovedgudstjenesten. Den nye ordningen ble i utgangspunktet tatt i bruk av alle menigheter fra og med første søndag i advent 2011, med en siste frist første søndag i advent 2012. Gudstjenesteboken brukes sammen med den nye liturgiske musikken som følger reformen. Hovedgudstjenestens uttrykk og gjennomføring skal kunne variere fra den ene menighet til den andre, men en grov skisse vil være gjeldende for alle. 

Den nye gudstjenesteboken ble innført sammen med ny tekstbok med søndagens lese- og prekentekster. En ny salmebok, som erstattet Norsk Salmebok og Salmer 1997, ble tatt i bruk i 2013. 

Det har blitt utarbeidet flere liturgiske serier med musikk skrevet av Egil Hovland, Kjell Mørk Karlsen, Trond Kverno, Peter Sandwall, Andreas Utnem, Henrik Ødegaard og Tore W. Aas. Disse seriene har blitt utprøvd i flere høringsmenigheter rundt om i landet etter at et høringsdokument med noter fra de åtte komponistenes bidrag blei utgitt i desember 2008. 

## Se også
*Gudstjenestereformen i Den norske kirke
*Høymesse
15. etappe av Tour de France 2011

**15. etappe av [[Tour de France 2011]]** var en 192,5 km lang etappe. Den ble kjørt søndag den 17. juli fra Limoux til Montpellier.

## Spurt- og klatrepoeng
### 1. klatring (Côte de Villespassans)
4. kategori stigning etter 82 km 

### Spurt (Montagnac, 146,5 km)

### Målgang

## Eksterne lenker
* 
*  Etappeside  på letour.fr 
*  Etappeside  på letour.fr
Bispegra

**Bispegra** er et lite avgrenset område på Lund i Kristiansand som er et gårdsbruk med  bygninger og dyrkbar jord. Stedet er sentralt i området på Lund som ellers kalles Kongsgård. Bruket var i ordinær drift som landbrukseiendom frem til rundt 1960 da området gradvis ble bebygget med boliger. Bispegra har grense mot Prestebekken og Kongsgård Allé ved Østre Ringvei.

På bruket var det frem til dette tidspunktet dyrehold med produksjon av bl.a. svinekjøtt, melk og egg. Gårdbruker Theodor Thorkildsen kjøpte bruket i 1929 https://web.archive.org/web/20151208045936/http://www.asbjorn.info/ally/allyvenner/Anthonsen1/Slektstre_Anthonsen1.htm. I 1837 ble bruket overdradd fra garverieier Robert Major til garverimester James Coward. Mellom bruket og Kongsgårdbukta var det et garveri som var i drift opp til rundt 1975.  Frem til 1965 gikk Kristiansands bygrense langs Kongsgård Allé på dette stedet, og bruket lå i Oddernes kommune.

Nåværende eier av Bispegra, som driver gartneri, forteller i boka "Rusleturer på Valhalla og Kongsgård" om oppveksten her og at det var faren hans som kjøpte bruket i 1929. Ved byggingen av det tidligere Vanførehjemmet rundt 1955 som nå er en del av Sørlandet sykehus ble tomtegrunn ekspropriert fra Bispegra til vei, og i dag er det veistykket kjent som Bispegra.

## Kilder
* Mæsel, Inger Johanne Munksgaard, Jan Henrik: Rusleturer på Valhalla og Kongsgård Kristiansand 2004, ISBN 8299640423
David von Krafft

**David von Krafft** (født 1655 i Hamburg, død 20. september 1724 i Stockholm) var en svensk maler av tysk herkomst. 

Krafft var 20 år gammel da han ble hentet til Sverige av sin onkel, hoffmaleren David Klöcker Ehrenstrahl, som ble hans veilleder. 

Ved hjelp av Ulrika Eleonora den eldre fikk han i 1684 anledning til å reise utenlands. Reisen varte i 12 år. Han var blant annet i Danmark, hvor han utførte portretter av den kongelige familie, i Tyskland, Venezia og Roma. I Roma studerte han en periode ved et kunstakademi opprettet av dronning Christina. 

Ved hjemkomsten i 1696 ble han utnevnt til hoffmaler. I 1719 ble han adlet. 

Blant hans mange portretter kan nevnes portretter av Karl XII samt av Carl Gustaf Armfeldt.

## Referanser


## Eksterne lenker
* 
* 
*  David von Krafft i Konstnärslexikonet Amanda
Belgisk toppdivisjon i fotball 2011–2012

**Belgisk toppdivisjon i fotball 2011–2012** var den 109. sesongen siden serien startet. Den begynte 29. juli 2011 og ble avsluttet i mai 2012. De nyopprykkede lagene var Oud-Heverlee Leuven og Mons. Anderlecht ble ligamester.

## Tabell

## Klubbinfo

## Kilder
* Resultater de.soccerway.com
Jacques Perrier

**Jacques Perrier** er navnet til flere personer:

* Jacques Perrier (basketballspiller) (født 1924) – fransk basketballspiller
* Jacques Perrier (langrennsløper) (født 1929) – fransk langrennsløper
* Jacques Perrier (biskop) (født 1936) – fransk katolsk biskop
Robert Robinson

**Robert Robinson** er navnet til flere personer:

*Robert Robinson (kjemiker) (1886–1975) – britisk kjemiker
*Robert Robinson (basketballspiller) (1927&ndash;2022) – amerikansk basketballspiller
Biri Travbane

**Biri Travbane** er en travbane (totalisatorbane) som ligger ved Mjøsa på Biri, i Gjøvik kommune.

Travbanen på Biri ble åpnet i 1985, og har en banelengde på 1000 meter.

## Referanser


## Eksterne lenker
* Travbanens hjemmeside
Richie Faulkner

**Richard Ian Faulkner** (født 1. januar 1980 i London), er en britisk gitarist.

Faulkner har spilt i band som Dirty Deeds, Voodoo Six, Ace Mafia og Lauren Harris Band. 20. april 2011 ble han utnevnt som erstatter etter K.K. Downing i bandet Judas Priest, og deltar på avskjedsturneen til bandet samme år.

Første opptreden med bandet var 25. mai 2011 på American Idol, hvor bandet spilte «Living After Midnight» og «Breaking the Law» med James Durbin.

## Referanser


## Eksterne lenker
* 
* 
* 
*
Liste over statsledere i 200 f.Kr.

## Europa

## Eksterne lenker
* A.M.H.J. Stokvis (Leiden,1889):  «Manuel d'Histoire, de Généalogie et de Chronologie de tous les états du globe»
* http://my.raex.com/~obsidian/regindex.html
Lauren Harris

**Lauren Harris** (født 6. juli 1984) er en britisk vokalist og skuespiller.

Harris er datter av Iron Maidens bassist Steve Harris. Hun har eget band som har turnert som supportband for Iron Maiden i flere år, samt spilt på festivaler som Download Festival, Heineken Jammin' Festival, Gods of Metal i Italia og Graspop Metal Meeting i Belgia.

## Bandmedlemmer
### Lauren Harris Band
* Lauren Harris – vokal 
* Richie Faulkner – gitar 
* Randy Gregg – bassgitar 
* Tommy McWilliams – trommer 
* Olly Smith – trommer 

### Six Hour Sundown
* Lauren Harris – vokal 
* Olly Smith – trommer 
* Tommy Gentry – gitar 
* James Bennet – gitar 
* Mitch Witham – bassgitar 

### Kingdom of I
* Lauren Harris – vokal 
* Shauney Recke – trommer 

## Diskografi
### Lauren Harris Band
* : *Calm Before the Storm*
* : *Your Turn*

### Six Hour Sundown
* : *Jekyll and Hyde*

### Kingdom of I
* : *Crying at the Disco*

## Filmografi
* : *Iron Maiden: Flight 666* … Seg selv
* : *Graft* … Grace
* : *The Lonely Road* … Maggie
* : *Light* … Lara
* : *Longing* … Varia
* : *Adrift in Soho* …	Myra
* : *Royal Recipes* … Stemme
* : *The Interrogation* … Agent Emily Clarke
* : *Calling Home* … Hotel Staff

## Eksterne lenker
* 
* 
*
Red Rock West

***Red Rock West*** er en amerikansk kriminalthriller fra 1993 regissert av John Dahl. Filmen handler om en ung arbeidssøkende mann som kommer til en liten by der han ved en ren tilfeldighet blir viklet inn i en drapsintrige. Hovedrollen spilles av Nicolas Cage, mens sentrale biroller spilles av Dennis Hopper, J. T. Walsh og Lara Flynn Boyle.

## Handling
Michael Williams havner pengelens og deprimert i den søvnige småbyen Red Rock West. Han finner nærmeste bar og blir til sitt sjokk forvekslet med en annen av bartenderen. Bartenderen Wayne tror han er leiemorderen Kyle, som han har lovt 5000 dollar for å ta livet av kona Suzanne. Michael forteller ikke Wayne at han har tatt feil person og tar nølende imot pengene. Deretter oppsøker han parets bolig der han forteller kona Suzanne om Waynes planer. Til sin overraskelse tilbyr hun Michael den dobbelte summen for å ta livet av Wayne. Ting kompliseres ytterligere når den virkelige leiemorderen ankommer byen og Michael må flykte for livet. I tillegg blir Michael romantisk involvert med den mystiske Suzanne.

## Om filmen
### Popularitet og økonomi
På grunn av at den ble vist på et svært begrenset antall kinoer, innbrakte den kun $2,5 millioner i USA. Filmen hadde forøvrig USA-premiere på kabel-TV-kanalen HBO.

Produksjonskostnadene var på $8 millioner.

### Anmelderne
Filmen ble meget godt mottatt av anmelderne, noe som gjenspeiles i at den har fått så mye som 97 % på Rotten Tomatoes. Den amerikanske filmkritikeren Roger Ebert gav den 3,5 av 4 stjerner, mens Leonard Maltin gav den 3 av 4 stjerner.

Den ble også godt mottatt av de norske anmelderne.

## Rollebesetning
* Nicolas Cage : Michael Williams 
* Dennis Hopper : Lyle 
* Lara Flynn Boyle : Suzanne Brown / Ann McCord 
* J.T. Walsh : Wayne Brown / Kevin McCord 
* Timothy Carhart : Deputy Matt Greytack 
* Dan Shor : Deputy Russ Bowman 
* Craig Reay : Jim 
* Vance Johnson : Mr. Johnson 
* Robert Apel : Howard 

## Referanser


## Eksterne lenker
*
Fjällbacka kirke

**Fjällbacka kirke** er en  steinkirke i Fjällbacka menighet i Göteborgs stift. Kirken ligger sentralt på et høydedrag i tettstedet Fjällbacka, og er godt synlig fra vidt omkring.

## Kirkebygget
Kirken ble bygget tidsrikitg i 1892 i nygotisk stil. Det var et ønske om å bygge en kirke i tre, men med mangelen på tre i området ble dette for dyrt. Valget ble dermed en steinkirke bygget av rød bohusgranit fra området rundt Fjällbacka. Arkitekt var Adrian C. Peterson.

Bygget består av en langkirke, et femsidig smalere kor mot øst og et kirketårn mot vest. Sakristiet er bygget inn i koret, bak en lettvegg. Våpenhuset ligger i nedre del av tårnet.

På kirkens nordøstre side ligger kirkegården som ble innviet i 1907, og utvidet i 1970.

## Referanser


## Eksterne lenker
* Uppgifter från Riksantikvarieämbetets byggnadsregister
* Tanums kulturminnesvårdsprogram om Tanums kyrkor
Slengkjeft

**Slengkjeft** er en art i gruppen laksesildfisker.
Den er blant de få fiskene som har rød bioluminescens; De fleste byttedyrene dens er ikke i stand til å se rødt lys, noe som gir slengkjeften en «usynlig» lysstråle som den kan bruke på jakt.

## Eksterne lenker
* 
*
Opponenterna

**Opponenterna** var en krets av 84 svenske kunstnere som organiserte seg og som i 1885 fremførte krav overfor Konstakademien om modernisering og reformering av selve kunstutdannelsen. Kravene ble avvist og dette ledet til at de i de følgende årene stiftet Konstnärsförbundet.

Blant de kunstnerne som var med var Per Hasselberg, Gusten Lindberg, Ernst Josephson, Carl Larsson, Eugène Jansson, Richard Bergh og Georg Pauli.

## Eksterne lenker
* Kort om Opponenterna i artikkelen om Konstnärsförbundet i Nordisk familjebok
Serie A 2010–2011

**Serie A 2010–11** var den var den 79. sesongen av Serie A. 

Den begynte 28. august 2010 og var ferdig 22. mai 2011. De nyopprykkede lagene var Lecce, Cesena og Brescia Calcio. 

Lagene som rykket ned ved sesongslutt var Sampdoria, Brescia Calcio og Bari.

## Tabell

(-3) Bologna ble trukket 3 poeng.

## Lagene

## Toppscorere

## Referanser
Tromsøveggen

«***Tromsøveggen***», egentlig ***Mennesker på en strand***, er et skulpturalt relieff eller materialbilde av den norske kunstneren Jørleif Uthaug, utført i årene 1959-61. Verket ble opprinnelig bestilt til og montert i en trappegang i det daværende Troms fylkeshus. Da fylkeskommunen skiftet adresse fulgte kunstverket med, og det henger nå på bakveggen i fylkestingssalen.

Arbeidet ble bestilt av byggets arkitekt Jan Inge Hovig. Arbeidet måler 10 x 3 meter, og består av 52 figurer montert på en bakgrunn av kobber.  

Uthaugs biografi Øistein Parmann skriver om verket at «*Dekorasjonen har en uanstrengt. relativt naturalistisk karakter med en mann som ser drømmende mot horisonten eller fremtiden, en kvinne og et barn som sammen bærer et fiskegarn, en ung kvinne med en rose, mor og barn, flyvende måker i luften, og på stranden i forgrunnen ligger sten og kork. Det hele gir et bilde av sunn, fri og glad livsutfoldelse. […] Det syrebehandlede kobberet gir en vakker bakgrunn for figurenes mosaikkvirkning, hvor farvene varierer fra de kraftigste og mest lyssterke til vakre varianter av grått.*»

Figurene er skåret ut i tre, rammet inn av tynne bånd av kobber og belagt med farvet glass, kork, stein, drivved og netting. Arbeidsredskapene var båndsag, loddebolt, syrer og glasskjærer. Når feltene innenfor figurene var rammet inn av metallbånd, ble de enkelte «rom» fylt med sement, og «*ned i sementen la han fargete glasbiter han skar til med glass for figurenes vedkommendde, og natursten og glass når det gjaldt strandfragmentene, mens kobberet ble spart til huden, der ble linjene også brent inn i metallet. Resultatet er en stor grad av stofflighet og variasjon i bruken av virkemidler.*»

Uthaug hadde opprinnelig tenkt en stilisert flåte av fiskeskuter i bakgrunnen, men kom til at dette ville gjøre verket overlesset, og brukte disse elementene i et annet verk i det samme bygget. 

## Referanser
Randolf Arnesen

**Randolf Johan Arnesen** (1880–1958) var en norsk politiker og fagforeningsperson.

## Liv og virke
### Bakgrunn
Randolf Arnesen var sønn av en buntmaker Arnt J. Arnesen og ble selv utdannet jerndreier. 

### Fagforeningsmann og politiker
Han slo seg som 20-åring ned i Oslo, hvor han ble fagforeningsmann og kommunalpolitiker, og var i en mannsalder en av forbrukerkooperasjonens sentrale skikkelser. 

Han var med på stiftelsen av Norges Socialdemokratiske Ungdomsforbund sommeren 1903 og ble valgt til forbundets første nestformann. Da den valgte lederen, blikkenslager Carl Øien reiste hjem til Ålesund etter den store bybrannen i januar året etter, var Arnesen i realiteten formann, og ble valgt til dette senere samme året. Han var formann fram til 1905 og ble sekretær i Det norske Arbeiderparti 1911. 

I nesten 30 år – fra 1919 til 1948 – var han sekretær i Norges Kooperative Landsforening og like lenge redaktør for medlemsbladet *[[Kooperatøren]]*. Arnesen hadde en rekke offentlige verv, han satt bl.a. i Oslo bystyre 1910-34 og var medlem av Oslo boligråd 1913-34 (formann 1928-31), og formann i Bislett kooperative boligforening. Fra 1927 var han formann for Østkantutstillingen. 

I tillegg til sin skribentvirksomhet i *Kooperatøren* som naturlig nok var allsidig og omfattende gjennom hans lange redaktørtid, skrev Arnesen flere bøker om kooperasjonen, blant annet *Kooperasjonen i raske trekk*, *Kooperative retningslinjer*, *Forbrukernes makt* og *Tillitsmannen og kooperasjonen*.

Randolf Arnesen var først og fremst kooperatør, det var forbrukerkooperasjonen som gjennom hele livet sto hans hjerte nærmest og det er dette det meste av hans skriftlige produksjon kretser rundt. Men han berører også andre emner, og var ikke minst opptatt av boligsaken. Han var en krass motstander av «skyskrapere» og kaserner og tilhenger av småhus¬bebyggelse. Selv om han aksepterte at man i byene må bygge leiegårder, mente han at disse burde være små – helst ikke mer enn tre etasjer: «Ungene skal ha et hjem. Et barndomshjem hvor de kan tumle seg i lek og løyer, både i og utenfor huset.»

Han mottok i 1956 St. Hallvard-medaljen, som en i den første gruppen av mottakere.

## Referanser
Preben Krag

**Preben Kielland Krag** (født 29. februar 1912, død 29. januar 1980) var en prisbelønt norsk arkitekt, kjent fra samarbeidet med Jens Selmer (1911-95) fra etterkrigstidens boligbygging i Oslo.  Etter utdanningen drev han egen praksis fra 1944 i samarbeid med kona Gynt Krag, såvel som kontoret Selmer & Krag med Jens Selmer, mens tremenningen Herman Krag (1920-82) var assistent et par år. Faren var forfatteren Vilhelm Krag (1871-1933).

## Premier
* 1. premie i konkurransen om Paléhotellet i Fred Olsens gate 1950 (skrinlagt 1961)
* Sundts premie 1956/57 med Jens Selmer for blokkene i Bølerlia (Oslo)
* Oslo bys kunstnerpris 1980 med Jens Selmer

## Referanser
Sean Cunningham

**Sean Cunningham** (født 1993) er en amerikansk fotballspiller. Han spilte for Molde Fotballklubb. Cunningham var på utlån til Stabæk Fotball i 2012-sesongen. Han kom til Molde før 2011-sesongen etter å ha blitt hentet av Moldes nye manager Ole Gunnar Solskjær.

Han var på prøvespill i Molde under deler av sesongoppkjøringen til 2011-sesongen før han skrev kontrakt med Molde på sin 18-årsdag. Han er en forsvarsspiller, og var en bekjent av Joshua Gatt som også ble hentet av Molde før 2011-sesongen.

## Referanser


## Eksterne lenker
*
Plötzensee

**Plötzensee** er en innsjø i Berlin i Tyskland med et areal på 7,7 ha og et dyp på opp til 5,5 meter. Innsjøen ligger i parken Rehberge, som før var en del av Wedding (i dag en del av bydelen Mitte).

Navnet Plötzensee kommer av *Plötze* er et tysk navn på fisken mort, som yngler i innsjøen. Innsjøen er i en rekke av sjøer som strekker seg fra nordøst til Spreedalen, dannet etter siste istid. Frem til 1443 hadde klostret St. Marien i Spandau rettene til innsjøen, men disse ble overtatt av Preussen. I 1817 kjøpte byen Berlin innsjøen og leide ut rettene til innbyggere ved strandlinjen og til fiske.

I løpet av årene har det vært bygd flere anlegg for fritidsaktiviteter ved innsjøen, bl.a. en offentlig strand.

## Se også
* Plötzensee (fengsel)
* Plötzensee (minnesmerke)
* Plötzensee (strøk)

## Eksterne lenker
* 
* Plötzenseebadet på Berlins liste over kulturminner
Juan María Bordaberry

**Juan María Bordaberry Arocena** (født 17. juni 1928 i Montevideo, død 17. juli 2011 samme sted) var en uruguayansk politiker og sittende president fra 1. mars 1972 og frem til han ble avsatt i et statskupp i 1976.

Det har i ettertid kommet frem at Bordaberry vant presidentvalget i 1972 på grunn av betydelig valgfusk. I 1973 oppløste Bordaberry den uruguayanske nasjonalforsamlingen og uenigheter med militæret førte til at han ble styrtet fra makten i 1976, før hans opprinnelige perioden som president var utløpt. Den 23. januar 2007, ble Bordaberry innlagt på sykehus i Montevideo med alvorlige pusteproblemer. På grunn av hans helseproblemer ble det beordret at Bordaberry skulle sone resten av straffen for brudd på menneskerettigheter, i husarrest. Den 17. juli 2011, døde Bordaberry i hans eget hjem, da han var 83 år gammel. Han hadde vært plaget av pusteproblemer og andre sykdommer i lengre tid.

## Referanser
Sankt Georgskorset

:*For korsformen, se [[georgskors]].*

**Sankt Georgskorset** (katalansk: *Creu de Sant Jordi*) er en katalansk utmerkelse innstiftet 18. desember 1981 av Generalitat de Catalunya, Catalonias regjering, til belønning av fortjenstfull samfunns- og kulturinnsats og for fremme av katalansk identitet. Den er oppkalt etter Sankt Georg, Catalonias skytshelgen. Sankt Georgskorset er Catalonias nest fremste utmerkelse og rangerer etter Regjeringens gullmedalje. Utmerkelsen forvaltes av Departementet for kultur og medier.

## Utforming
Sankt Georgskorset er utformet i sølv. Det består av et Georgskors, det vil si et likearmet rødt kors på hvit bakgrunn. Korset er å finne i midten av et kvadrat satt på spissen i et mørk kvadrat og dette igjen er satt på et større kvadrat som er opphengt i en snor til å bære rundt halsen. Utmerkelsen er formgitt av gullsmeden Joaquim Capdevila.

Når Sankt Georgskorset tildeles organisasjoner eller institusjoner erstattes medaljen av en plakett. 

## Tildeling
Sankt Georgskorset kan tildeles personer, så vel som institusjoner og organisasjoner. Antallet levende innehavere skal ikke overstige 600. Tildeling skjer en gang i året, på festdagen for Sankt Georg. Publikum kan komme med forslag om tildeling.

## Referanser


## Eksterne lenker
* Creu de Sant Jordi, guardó de la Generalitat de Catalunya, nettsted med informasjon om utmerkelsen, inkludert 
* «Creu de Sant Jordi», Gran Enciclopèdia Catalana, med oversikt over mottakere
Riek Machar

**Riek Machar Teny Dhurgon** (født 1953) ble utnevnt til første visepresident i den uavhengige republikken Sør-Sudan. 

Riek Machar var et av de tidligste medlemmene av Det sudanske folks frigjøringsbevegelse (SPLA/M) under ledelse av John Garang (1984). Sammen med Lam Akol og Gordon Kong Chuol forlot han SPLA/M i 1991 for å danne SPLA-Nasir (1991–1993), og deretter SPLA-United (1993–94).

Machar giftet seg med Emma McCune, en britisk hjelpearbeider som døde i en bilulykke i Nairobi i 1993. Hun var gravid på tidspunktet for sin død. 

Machar undertegnet fredsavtalen i Khartoum i 1997. 
Machar og hans gruppe gikk inn i Den nasjonale islamske front i Khartoum. Etter signeringen av denne avtalen ble Machar utnevnt til leder for den sør-sudanske hæren, en stilling han hadde frem til 2002. Fredsavtalen ga Sør-Sudan selvråderett på papiret og gjorde Marhar til assistent til Republikken Sudans president og president av Det Sørlige Sudans koordineringsråd (7. august 1997–31. januar 2000).

## Referanser


## Relevant litteratur
* Douglas H. Johnson (2003) *The Root Causes of Sudan's Civil Wars (African Issues)*, Indiana University Press, ISBN 0-253-21584-6
* Deborah Scroggins (2004) *Emma's War* Vintage Books USA – Academi, ISBN 0-375-70377-2
* Maggie McCune (1999) *Till The Sun Grows Cold* Headline Book Publishing Ltd, ISBN 0-7472-7539-4

## Eksterne lenker
* South Sudan: A history of political domination: A case of self-determination av Riek Machar 
* Oil caused realignment of Southern rebel forces and escalation of war, late 1999 av Human Rights Watch
Jan Mohammad Khan

**Jan Mohammad Khan** (død 17. juli 2011 i Kabul) var en politiker fra Afghanistan.

Khan satt som guvernør i Oruzgan-provinsen fra januar 2002 til mars 2006, da han ble erstattet av Maulavi Abdul Hakim Munib den 18. mars 2006, på anmodning fra den nederlandske regjeringen, som ledet NATOs International Security Assistance Force (ISAF) i Oruzgan. Nederland ønsket ikke å samarbeide med en mann som hadde et rykte på seg for langvarig korrupsjon, narkotika-produksjon og politisk inkompetanse. Khan var medlem av den afghanske nasjonalforsamlingen og han var en spesialrådgiver og nær alliert for den sittende presidenten Hamid Karzai. 

Den 17. juli 2011 stormet minst tre menn Khan sitt hjem og drepte ham og hans livvakter. Mens den ene angriperen ble drept, okkuperte de andre angriperne Khans hjem og var involvert i en skuddveksling med afghanske sikkerhetsstyrker og det afghanske nasjonale politiet. Afghansk politi fanget en angriper, som hadde en AK-47 og en granatkaster. Den siste angriperen fortsatte skuddvekslingen fra et bad inne i huset. Taliban påtok seg ansvaret for mordet på Khan. President Hamid Karzais halvbror, Ahmed Wali Karzai hadde blitt drept av livvakten sin mindre enn en uke før attentatet på Khan.

## Referanser


## Eksterne lenker
*
Seilgarn

**Seilgarn** er en betegnelse for to til firegarns tauverk hvor hver enkelt *tråd* eller *tått* opprinnelig ble spunnet av fine hampfibre. Det brukes til sying av seilduk og takling av tynne liner. Seilgarn er den fineste dimensjonen som brukes til sjøs. «Garn» betyr i denne sammenhengen omtrent det samme som tråd eller hyssing. Første ledd, «seil», er et lånord fra tysk og betyr tau eller line.

Seilgarn er dessuten første trinn i fremstillingen av tauverk i det seilgarn slås til kordler. Trinnene er  garn ⇒ seilgarn ⇒ kordel.

## Referanser
Lee Ui-bang

**Lee Ui-bang** (hangul: 이의방, hanja:李義方) (født 1121, død 1174) var en koreansk militær leder og politiker fra Goryeo-dynastiet.

## Eksterne lenker
*  Lee Ui-bang
*  Lee Ui-bang:Naver
*  Lee Ui-bang
Shinobu Ohno

**Shinobu Ohno** (japansk: 大野 忍, *Ōno Shinobu*, født 23. januar 1984) er en japansk fotballspiller som spiller som spiss. Hennes fotballag per 2017 er INAC Kobe Leonessa.

Etter å ha spilt for U-19 og U-20 lagene for en kortere periode, ble hun i 2003 en del av Japans kvinnelandslag i fotball. Hennes første større turnering var Asiamesterskapet i fotball for kvinner 2006, hvor Japan kom på fjerdeplass. Hun spilte deretter for Japan i VM i fotball for kvinner 2007, hvor Japan ble utslått av Mexico i kvalifiseringen. Hun spilte deretter for Japan under Sommer-OL 2008 i Beijing. Under VM i fotball for kvinner 2011 deltok hun for Japan da laget vant VM, og scoret et mål i gruppespillet mot Mexico.

## Eksterne lenker
*
Eredivisie 2008–2009

**Eredivisie 2008–2009** var den 53. sesongen av Eredivisie.

PSV var regjerende mester. Sesongen begynte 29. august 2008 og slutta den 10. mai 2009. De nyopprykkede lagene var  Volendam,  ADO Den Haag og De Graafschap.

Lagene som rykket ned ved sesongslutt var FC Volendam, De Graafschap. AZ Alkmaar ble seriemester.

## Tabell

## Topscorere

## Kilder
* Historical statistics  eredivisie.nl
* Resultater uk.soccerway.com
Jo Gwang-jo

**Jo Gwang-jo** (hangul: 조광조, hanja:趙光祖, født 1482, død 1520) var en koreansk politiker, forsker og dikter under Kongedømmet Joseon. 

## Litteratur
* 

## Eksterne lenker
* 
*  Jo Gwang-jo:Daum
*  Nate: Jo Gwang-jo
*  Naver: Jo Gwang-jo
Jim Gaffigan

**James Christopher Gaffigan** (født 7. juli 1966 i Elgin i  Illinois i USA) er en amerikansk komiker og skuespiller, best kjent for rollen som Lampert Binew i filmen *[[The Living Wake]]*. Han debuterte i 1999.

## Personlig liv
Gaffigan ble født og vokste opp i Chesterton, Indiana. Gaffigan har spilt i over 12 spillefilmer, og er nå aktiv med Stand-up-komedie. Gaffigan er gift med Jeannie Noth. De har fem barn.

## Diskografi
* 2001: *[[Luigi's Doghouse]]*
* 2001: *[[Economics II]]*
* 2003: *[[More Moo Moos]]*
* 2004: *[[The Last Supper]]*
* 2004: *[[Doing My Time]]*
* 2006: *[[Beyond The Pale]]*
* 2009: *[[King Baby]]* 

## Filmografi
* 1999: *[[Three Kings]]*
* 2001: *[[Super Troopers]]*
* 2002: *[[Igdy Goes Down]]*
* 2004: *[[13 Going on 30]]*
* 2005: *[[The Great New Wonderful]]*
* 2006: *[[Stephanie Daley]]*
* 2007: *[[The Living Wake]]*
* 2008: *[[What She Knew]]*
* 2008: *[[The Love Guru]]*
* 2009: *[[17 Again]]*
* 2009: *[[Away We Go]]*
* 2009: *[[The Slammin' Salmon]]*
* 2010: *[[It’s Kind of a Funny Story]]*
* 2010: *[[Going the Distance]]*
* 2018: *[[Hotell Transylvania 3: Monsterferie]]*
* 2018: *[[En gåsefortelling]]*
* 2020: *[[Target Number One]]*
* 2022: *[[Hotel Transylvania: Transformania]]*

## Referanser


## Eksterne lenker
* 
* 
*
Grindhvaler

* grindhval
* kortfinnegrindhval

**Grindhvaler** (*Globicephala*), i noen grad også kalt **pilothvaler**, er ei slekt med delfiner som består av to arter med tannhvaler.

## Arter og tilhørighet
* **Globicephalinae** (grindhvaler og melonhodedelfiner)
** *[[Globicephala]]* (grindhvaler)
*** *Globicephala macrorhynchus* (kortfinnegrindhval)
*** *Globicephala melas* (grindhval)

## Eksterne lenker
*
Garn (tau)

**Garn** er en betegnelse for tråd som er spunnet av fiber og som er tiltenkt sjøbruk. Garn kan være enkelt, to-, tre- eller firslått og kan brukes for seg som et tynt snøre eller også betegne den tynneste av de foredlede strengene eller linene et tau slås av.

Garn har forskjellige betegnelser alt etter bruksområde. Utjæret garn kalles hvitt garn. 

Kabelgarn er en enkel grov tråd som tvinnes eller slås for bruk til kordeler. Støtsgarn lages av gammelt kabelgarn og kan være enkelt-, to- eller treslått. Det brukes til kledning og reparasjon.
 
Likgarn blir laget av bedre fiber (hamp) og brukes i liksømmen. 

Merling er laget av tjæret hamp og brukes som hyssing. 

Sygarn er toslått, utjæret garn som brukes til å sy seil. 

Seilgarn er noe tykkere, spinnes gjerne av finere fibre, også det utjæret, to-, tre- eller firslått. I tillegg til seilmakeri, brukes det til fremstilling av kordeler. 

Tekkel- eller takelgarn er sterkt, tjæret seilgarn, ofte slått av to eller tre kabelgarn. Det brukes mest til takling av tauverk, men også på wire og til bensling. 

Sjømansgarn er tjæret hamp som er løst slått. Det brukes til kledning av wire og bensling. Firslått sjømannsgarn kalles lording.
Line (tau)

**Line** er en generisk betegnelse for tau med mindre tverrsnitt enn 33 mm. Begrepet sikter gjerne til tauverk som er så vel tynt som sterkt. I sammenstillinger snakker man om flaggline og fangline. 

Liner med tverrsnitt under 5 mm (og remser av seilduk) brukes til å bendsle, dvs å surre som beskyttelse mot filing på trosser.

Innen fiskeri betegner line et fangsredskap med langt snøre og mange kroker/angler, se linefiske.
Yun Chi-yeong

**Yun Chi-yeong** (hangul: 윤치영, hanja:尹致暎) (født 10. februar 1898, død 9. februar 1996) var en sørkoreansk politiker, og uavhengighetsaktivist og lærer. Han var innenriksminister i Sør-Korea (1948) og den trettende borgermester i Seoul (1963–1966).

## Referanser


## Eksterne lenker
*  Yun Chi-yeong: Sør-Koreas nasjonalforsamling
*  Biografi
Kordel

**Kordel** eller streng er betegnelsen for en samling av tråder i et tvunnet, flettet eller slått tau eller ståltau. Også betegnelsene *tått* (*tott*) og *dukt* brukes. Ordet betyr egentlig streng eller snor.

En kordel i vanlig tau lages av garn, oftest flere kabelgarn eller seilgarn som tvinnes eller slås sammen. 

Vanlig tauverk består av 3–4 kordeler og ståltau av 6–8 kordeler som er tvunnet, slått eller flettet sammen.
Joan Blaeu

**Joan Blaeu** (født 23. september 1596 i Alkmaar, død 28. mai 1673 i Amsterdam) var en nederlandsk boktrykker og kartograf. Han var sønn av Willem Janszoon Blaeu.

Blaeu ble doctor juris, fortsatte farens virksomhet og ga ut *Atlas major* i 1662 som var en vesentlig utvidet utgave av farens store kartverk, tidigere utgaver hadde tittelen: *Theatrum orbis terrarum, sive Atlas novus in quo tabulæ et descriptiones omnium regionum*. I tillegg ga Blaeu  ut praktfulle topografiske kopperstikksverk med utsikter over byer i Belgia (to bind, 1649) og Italia (to bind, 1662) m.m. Den svenske kong Gustav II Adolf utnevnte ham til sin hoffboktrykker. En brann ødela boktrykkeriet i 1672 og nesten hele lageret. Hans to sønner fortsatte bedriften fra 1682 til  1700 og ga ut spesielt klassiske forfattere.

## Referanser


## Kilder
Havstensfjorden

**Havstensfjorden** er en fjord i Bohuslän, mellom Orust og fastlandet. Den strekker seg mot vest fra havet ved Skaftö i Skagerrak, og ligger sør for Bokenäset mot Uddevalla. Tilstøtende sjøområder er Stenungsund, Stigfjorden, Halsefjorden, Askeröfjorden og Hakefjorden. Inn mot Uddevalla går Byfjorden.

Fjorden har trolig fått navn etter den 119 meter høye klippen Havstensklippan, som er et landemerke i området der den stuper bratt ned i fjorden.

Havstensfjorden naturresservat er en stor relativt urørt grunn vik, med produktiv bunn i den indre skjærgården.  Den har stor betydning som oppvekstområde for fisk og som gruntvannsområde for fugleliv. 

## Referanser
Bottnefjorden

**Bottnefjorden** (også *Bottnafjorden*) er en fjord, eller havsvik på grensen mellom kommunene Sotenäs og Tanum. Tettstedene Bovallstrand og Gerlesborg ligger henholdsvis på fjordens søndre og nordre side.

## Referanser
Kim Jong-jik

**Kim Jong-jik** (hangul: 김종직, hanja:金宗直) (født 1431, død 19. august 1492) var en koreansk filosof, politiker og pedagog i Kongedømmet Joseon.

## Referanser


## Litteratur
* 

## Eksterne lenker
* 
*  Kim Jong-jik:Daum
*  Nate:Kim Jong-jik
*  Naver:Kim Jong-jik